2.5.10. Asfugel n yennayer : «Yennayer d azamul n yimaziγen, d yiwen n wansay i d-yelḥan d leqrun, d ass amezwaru n useggas imaziγen. Yennayer d agur yesfilliten i lxir, rrbeḥ, lerẓaq, talwit, imi t-sfuggulen yimaziγen, d ass i yessemlalayen tassa d way turew, d ass n usirem d lferḥ ara yeẓẓun talwit deg wulawen, d ass, anda i nessikid ɣer umezruy lqayen, d anagi ger tɣermiwin d leǧnas meṛṛa i aɣ-d-yezzin. Yennayer d ansay εziz fell-aɣ meṛṛa, acku d amezruy-nneɣ d tinettit-nneɣ.